|  |  |  |  |
| --- | --- | --- | --- |
| **Әдебиеттік оқу** | **Уақыты:** | **Сынып:** 2 |  |
| **Сабақтың атауы** | **Қожанасыр әңгімелері** |
| **Сілтеме** | Әдебиет оқулығының әдістемесі |
| **Сабақтың жабдығы** | Көрнекілік Қожанасырдың суретін интертақтадан слайдынан көрсету, «Балдырған» журналы.Әдісі: топпен жұмыс, СТО стратегиясы.Түрі: аралас сабақ.. |
| **Жалпы мақсаттар** | 1) аты халқымыздың аузынан түспейтін, ерте заманнан әйгілі болған, сөз тапқыш кейіпкерге айналған Қожанасыр туралы хикаяларды оқып, танысу;2) тіл байлығы мен ақыл - ой өрісін дамыту;3) ауызекі тілге қызығушылығын тәрбиелеу. |
| **Оқыту  нәтижесі** |
| **Топқа бөлу** | **Топтар құру**І - топ -«Білгіштер», ІІ - топ - «Тапқырлар». |
| **Мұғалімнің іс-әрекеті** | **Оқушының іс-әрекеті** |
| **Ынтымақтастық атмосферасы** | **Психологиялық дайындық.**Екі көзің не үшін керек?Жақсыларды көру үшін.Екі құлағың не үшін керек?Ақыл кеңес тыңдау үшін.Екі қолың не үшін керек?Елге көмек беру үшін.Екі аяғың не үшін керек?Туған жерде жүру үшін!- | Оқушылар мұғаліммен қосылып тақпақты айтады |
| **Үй тапсырмасын сұрау** | **І.** Үй тапсырмасын сұрау ( үйде құрастырып келген өтірік өлеңдерін ортаға шығып, оқып беру, сәтті шыққандарына мақұлдайтын 3 рет шапалақтау)**ІІ. Ой шақыру:** (тақтадағы топтама )- Мына сипаттамаға сай келетін, баяғы заманнан кез - келген балалар журналының ішіндегі ертегілер мен аңыздарда қызықты оқиғаларымен әйгілі кейіпкерді тауып көріңдер. Аты кім екенін айтыңдар.?↓СөзтапқышХалықтың сүйікті кейіпкеріЖуасАйлакерКүлкіліЖақсылыққа жақ(Әр басылымдағы суреттерін көрсету)- Ал, сендер атақты Қожанасыр туралы қандай қызық хикая білесіңдер?(Әр топтан екі оқушы өздері білетіндерін айтып береді)Интертертақтадан слайд көрсету |
| **Қызығушылықты ояту** |
| **Мағынаны тану****Мәтінді тізбектеп оқу** | **ΙΙΙ. Топпен жұмыс****І - топ:** Оқулықтың 37 бетіндегі «Қожанасыр мектепте» хикаясын өз тобының ішінде оқып, бір - біріне айтып береді, ортаға шығып бүкіл оқушыларға рөлге бөліп айтады. **Тапсырма:** 1. Аптада неше күн бар?2.Тәулікте қанша сағат? 3.1 сағатта неше минут бар?4.1 минутта неше секунд бар?5.1 ғасырда неше жыл бар?**ІІ-топ**: «Төрттен төртті алса не қалады?» хикаясын оқиды, дәл басқа топтардай дайындалады, мазмұнын ортаға шығып 2-3 оқушы болып, рөлмен айтып береді.**Тапсырма:**5 теңге,7 теңге,9 теңге,10 теңге,15 тенге ,20 теңге .................... 1000 теңге Оқушыларға ұлттық теңге жайында шағын мағлұмат беру. |
| **Сергіту сәті** | Оңға, оңға түзу тұр,Солға, солға түзу тұр.Алға қарай бір адым,Артқа қарай бір адым.Жоғары, төмен қарайық,Орнымызды табайық.. | Оқушылар денелерін жатықтырады |
| **Ой толғаныс** | **ΙҮ. Бекіту жұмысы.** (Сұрақтар жазылған карточкаларға жауап алу)- Қожанасырдың мұғалімге берген жауаптарына қарап, оны қандай оқушы деп ойлайсың?- «Күн бір сағатқа ұзарды» деген мұғалім сөзін Қожанасыр қалай түсінген? Сен Қожаға қалай түсіндірер едің?- Екінші мәтіндегі Қожанасырдың жауабын дұрыс не бұрыс екенін дәлелде..- Қожанасыр шынымен төрттен төртті азайта алмауы мүмкін бе?- Қожанасыр туралы әңгімелерді оқығанда, қандай сезімде болдың?**Ү. Дәптермен жұмыс 23 бет.**а) «Қожанасырдың қуанышы» өлеңін оқып, мазмұнын ашу.ә) Шығармашылық жұмыс:1. - Қожанасырға не айтар едің? Оған хат жаз. Баспадан шыққан дәптердің 23 беті2. – Ортаға шығып оқып беріңдер. (2 - 3 оқушыға оқытып, бағалау) |
| **Үй тапсырмасы** | Мазмұнын айту. | Күнделіктеріне жазады |
| **Бағалау** |  Бағалау парақша арқылы оқушылар бір-бірін бағалайды |
| **Кері байланыс** | Стикерлер арқылы кері байланыс орнату  |